CELEX: 32018R1717
Language: el
Date: 2018-11-14 00:00:00
Title: Κανονισμός (ΕΕ) 2018/1717του Ευρωπαϊκού Κοινοβουλίου και του Συμβουλίου, της 14ης Νοεμβρίου 2018, για την τροποποίηση του κανονισμού (ΕΕ) αριθ. 1093/2010 όσον αφορά τον καθορισμό της τοποθεσίας της έδρας της Ευρωπαϊκής Αρχής ΤραπεζώνΚείμενο που παρουσιάζει ενδιαφέρον για τον ΕΟΧ.

16.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 291/1
               
            
         ΚΑΝΟΝΙΣΜΌΣ (ΕΕ) 2018/1717ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
         της 14ης Νοεμβρίου 2018
         για την τροποποίηση του κανονισμού (ΕΕ) αριθ. 1093/2010 όσον αφορά τον καθορισμό της τοποθεσίας της έδρας της Ευρωπαϊκής Αρχής Τραπεζών
         (Κείμενο που παρουσιάζει ενδιαφέρον για τον ΕΟΧ)
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Αφού ζήτησαν τη γνώμη της Ευρωπαϊκής Κεντρικής Τράπεζας,
         Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
         Αποφασίζοντας σύμφωνα με τη συνήθη νομοθετική διαδικασία (2),
         Εκτιμώντας τα ακόλουθα:
         
                     (1)
                  
                  
                     Στο πλαίσιο της γνωστοποίησης από το Ηνωμένο Βασίλειο, στις 29 Μαρτίου 2017, της πρόθεσής του να αποχωρήσει από την Ένωση δυνάμει του άρθρου 50 της Συνθήκης για την Ευρωπαϊκή Ένωση (ΣΕΕ), τα υπόλοιπα 27 κράτη μέλη, σε συνεδρίαση της 20ής Νοεμβρίου 2017 που έλαβε χώρα στο περιθώριο του Συμβουλίου, επέλεξαν το Παρίσι της Γαλλίας, ως νέα έδρα της Ευρωπαϊκής Εποπτικής Αρχής (Ευρωπαϊκή Αρχή Τραπεζών) (η «Αρχή»).
                  
               
                     (2)
                  
                  
                     Λαμβάνοντας υπό σημείωση την «Κοινή έκθεση των διαπραγματευτών της Ευρωπαϊκής Ένωσης και της κυβέρνησης του Ηνωμένου Βασιλείου για την πρόοδο κατά το πρώτο στάδιο των διαπραγματεύσεων βάσει του άρθρου 50 ΣΕΕ για την εύτακτη αποχώρηση του Ηνωμένου Βασιλείου από την Ευρωπαϊκή Ένωση», της 8ης Δεκεμβρίου 2017, και ιδίως το κεφάλαιο περί δημοσιονομικού διακανονισμού, και τη δέσμευση του Ηνωμένου Βασιλείου να συνεισφέρει στον γενικό προϋπολογισμό της Ένωσης για τα οικονομικά έτη 2019 και 2020 ως εάν είχε παραμείνει στην Ένωση και να συνεισφέρει κατά το μερίδιο που του αναλογεί στη χρηματοδότηση των αναλήψεων υποχρεώσεων που εκκρεμούν στις 31 Δεκεμβρίου 2020, οι δαπάνες για τη μετεγκατάσταση της έδρας της Αρχής, που προκύπτουν από την απόφαση του Ηνωμένου Βασιλείου να αποχωρήσει από την Ένωση, βαρύνουν το σύνολο των φορολογουμένων της Ένωσης μέσω του γενικού προϋπολογισμού της Ένωσης. Το Ηνωμένο Βασίλειο προσφέρθηκε να συζητήσει με τους οργανισμούς της Ένωσης που εδρεύουν στο Λονδίνο πώς θα μπορούσαν να μειώσουν το κόστος που συνδέεται με την αποχώρησή τους από τη χώρα.
                  
               
                     (3)
                  
                  
                     Έχοντας υπόψη το άρθρο 50 παράγραφος 3 ΣΕΕ, η Αρχή θα πρέπει να έχει μεταφερθεί στη νέα έδρα της από τις 30 Μαρτίου 2019.
                  
               
                     (4)
                  
                  
                     Για να διασφαλιστεί η ορθή λειτουργία της Αρχής στη νέα της τοποθεσία, θα πρέπει να συναφθεί συμφωνία μεταξύ της Αρχής και της Γαλλίας για την έδρα και να εγκριθεί ένα σχέδιο περί ακινήτων σύμφωνα με το άρθρο 88 του κατ’ εξουσιοδότηση κανονισμού (ΕΕ) αριθ. 1271/2013 της Επιτροπής (3) πριν η Αρχή μεταφερθεί στη νέα της έδρα. Τα νέα γραφεία θα πρέπει να είναι έτοιμα και κατάλληλα για τον σκοπό της μόνιμης μετεγκατάστασης έως τις 30 Μαρτίου 2019. Η συμφωνία για την έδρα θα πρέπει να αντικατοπτρίζει την ευθύνη των γαλλικών αρχών όσον αφορά την παροχή των πλέον κατάλληλων συνθηκών προκειμένου να εξασφαλιστεί η σωστή λειτουργία της Αρχής στο πλαίσιο της μετεγκατάστασης.
                  
               
                     (5)
                  
                  
                     Η μεταφορά της έδρας της Αρχής δεν θέτει υπό αμφισβήτηση τον πίνακα προσωπικού, όπως αυτός έχει εγκριθεί από το Ευρωπαϊκό Κοινοβούλιο και το Συμβούλιο, ούτε την εφαρμογή του κανονισμού υπηρεσιακής κατάστασης των υπαλλήλων και του λοιπού προσωπικού της Αρχής.
                  
               
                     (6)
                  
                  
                     Η μετεγκατάσταση της Αρχής δεν θα πρέπει να έχει συνέπειες όσον αφορά την εκτέλεση των διακριτών εντολών των Ευρωπαϊκών Εποπτικών Αρχών ή τη διατήρηση του χωριστού νομικού καθεστώτος τους. Η μετεγκατάσταση θα μπορούσε να επιτρέπει, κατά περίπτωση, την από κοινού χρήση μεταξύ των οργανισμών της Ένωσης διοικητικών υπηρεσιών υποστήριξης και υπηρεσιών διαχείρισης εγκαταστάσεων οι οποίες δεν συνδέονται με τις κύριες δραστηριότητες.
                  
               
                     (7)
                  
                  
                     Τα θεσμικά όργανα της Ένωσης υποχρεούνται να συνεργάζονται μεταξύ τους καλή την πίστει, εντός των ορίων των αρμοδιοτήτων που τους έχουν ανατεθεί από τη ΣΕΕ και τη Συνθήκη για τη λειτουργία της Ευρωπαϊκής Ένωσης και σύμφωνα με τις διαδικασίες, τους όρους και τους στόχους που ορίζονται σε αυτές.
                  
               
                     (8)
                  
                  
                     Για να παρασχεθεί στην Αρχή επαρκής χρόνος για τη μετεγκατάσταση, ο παρών κανονισμός θα πρέπει να τεθεί σε ισχύ επειγόντως μετά την έγκρισή του σύμφωνα με τη συνήθη νομοθετική διαδικασία.
                  
               
                     (9)
                  
                  
                     Επομένως, ο κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (4) θα πρέπει να τροποποιηθεί αναλόγως,
                  
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 7 του κανονισμού (ΕΕ) αριθ. 1093/2010 αντικαθίσταται από το ακόλουθο κείμενο:
            
               
                  «Άρθρο 7
                  Έδρα
                  Η έδρα της Αρχής βρίσκεται στο Παρίσι της Γαλλίας.
                  Ο καθορισμός της τοποθεσίας της έδρας της Αρχής δεν επηρεάζει την εκτέλεση από την Αρχή των καθηκόντων και εξουσιών της, την οργάνωση της δομής διακυβέρνησής της, τη λειτουργία της κύριας οργάνωσής της ή την κύρια χρηματοδότηση των δραστηριοτήτων της, επιτρέποντας, κατά περίπτωση, την από κοινού χρήση με τους οργανισμούς της Ένωσης υπηρεσιών διοικητικής στήριξης και υπηρεσιών διαχείρισης εγκαταστάσεων οι οποίες δεν συνδέονται με τις κύριες δραστηριότητες της Αρχής. Έως τις 30 Μαρτίου 2019 και εφεξής κάθε 12 μήνες, η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με τη συμμόρφωση των Ευρωπαϊκών Εποπτικών Αρχών προς τη συγκεκριμένη απαίτηση.».
               
            
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            Ο παρών κανονισμός εφαρμόζεται από τις 30 Μαρτίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Στρασβούργο, 14 Νοεμβρίου 2018.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               A. TAJANI
            
            
               
                  Για το Συμβούλιο
               
               
                  Η Πρόεδρος
               
               K. EDTSTADLER
            
         
         
            (1)  ΕΕ C 197 της 8.6.2018, σ. 72.
         
            (2)  Θέση του Ευρωπαϊκού Κοινοβουλίου της 25ης Οκτωβρίου 2018 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 9ης Νοεμβρίου 2018.
         
            (3)  Κατ’ εξουσιοδότηση κανονισμός (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (ΕΕ L 328 της 7.12.2013, σ. 42).
         
            (4)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).